Mara tammetti fil-Qorti li serqet żewġ ħwienet fil-Belt Valletta Mara ta’ 45 sena minn Ħaż-Żabbar ammettiet li serqet minn żewġ ħwienet fil-Belt Valletta u li ppruvat tisraq it-tielet ħanut. Hija kienet akkużata wkoll li kisret il-kundizzjonijiet tal-ħelsien mill-arrest mogħtija f’Ottubru li għadda. Il-Maġistrat Joe Mifsud qal li kien hemm opportunità li għar-rijabilitazzjoni u għaldaqstant poġġiha taħt tliet snin probation . Mifsud qal lill-mara li qed jagħtiha ċ-ċans biex tieħu deċiżjoni u tagħżel it-triq tagħha. Saħaq li din hija opportunità għaliha biex titbiegħed mill-krimanlità.